ഗോത്രസാരഥി പുനരാരംഭിക്കാന് രാഹുല്ഗാന്ധിയുടെ കത്ത് മുക്കം: ഗോത്രസാരഥി പദ്ധതി പുനരാരംഭിക്കണമെന്ന് ആവശ്യപ്പെട്ട് രാഹുല്ഗാന്ധി എം. പി കേരള പട്ടികവര്ഗജാതി വികസന മന്ത്രിക്ക് കത്തയച്ചു. പട്ടികവര്ഗക്കാരായ വിദ്യാര്ത്ഥികള്ക്ക് യാത്രാ സൗകര്യം ഏര്പ്പെടുത്തുന്ന പദ്ധതിയാണ് ഗോത്രസാരഥി. മുന് വര്ഷങ്ങളില് പട്ടികവര്ഗ വകുപ്പും തദ്ദേശ ഭരണ സ്ഥാപനവും വിദ്യാഭ്യാസ വകുപ്പും ചേര്ന്ന് നടപ്പാക്കിയ പദ്ധതി ഫണ്ടിന്റെ അപര്യാതത മൂലം നിര്ത്തുന്നത് ഈ വിഭാഗത്തില് വരുന്ന വിദ്യാര്ത്ഥികളുടെ കൊഴിഞ്ഞുപോക്കിന് ഇടയാക്കുമെന്ന് കത്തില് വ്യക്തമാക്കി. പട്ടികവര്ഗ വിദ്യാര്ത്ഥികളെ വിദ്യാഭ്യാസത്തിന്റെ ഭാഗമാക്കാന് ഗോത്രസാരഥി പദ്ധതിക്ക് ആവശ്യമായ തുക അനുവദിക്കണമെന്ന് മന്ത്രി കെ.രാധാകൃഷ്ണന് അയച്ച കത്തില് രാഹുല് ഗാന്ധി എം. പി. ആവശ്യപ്പെട്ടു. ഈ ആവശ്യമുന്നയിച്ച് വയനാട് ജില്ലാ പഞ്ചായത്ത് പ്രസിഡന്റ് നല്കിയ നിവേദനത്തെ തുടര്ന്നാണ് എം.പിയുടെ ഇടപെടല്.